**ZAPISNIK**

**11. SEJE STRATEŠKEGA SVETA ZA ZDRAVSTVO**

četrtek, 6. 4. 2023

Prisotni člani: dr. Erik Brecelj, dr. Grega Strban, mag. Egon Stopar, dr. Valentina Prevolnik Rupel, Hajdi Kosednar, dr. Marko Jaklič, mag. Dolores Kores, dr. Iztok Takač, Azra Herceg, Monika Ažman, Alan Medveš, Tjaša Sobočan, mag. Gregor Cuzak, dr. Igor Švab, mag. Ana Vodičar, Anka Rode, dr. Petra Došenović Bonča.

Odsotni: mag. Mira Šavora, dr. Vojko Flis, dr. Radko Komadina, dr. Peter Radšel, mag. Dorjan Marušič, dr. Branko Gabrovec, Rok Ravnikar, dr. Tit Albreht

Ostali prisotni: mag. Tamara Kozlovič, Nuša Kerč, Simona Pirnat Skeledžija, Erik Scheriani, Miha Mohorčič.

Sejo Strateškega sveta za zdravstvo, ki se je pričela ob 16.00 uri, je vodil predsednik strateškega sveta, dr. Erik Brecelj.

**Dnevni red:**

1. Potrditev dnevnega reda
2. Potrditev zapisnika 10. seje
3. Predstavitev predlogov ukrepov za upravljanje JZZ (mag. Dolores Kores)
4. Predstavitev podatkov SURS o odlivu zdravstvenega kadra v tujino (dr. Petra Došenovič Bonča)
5. Predlogi za 12. sejo SSZ
6. Razno

**AD/1**

**SKLEP št. 1:** Strateški svet je potrdil predlagani dnevni red.

**AD/2**

**SKLEP ŠT. 2:** Zapisnik 10. seje strateškega sveta se dopolni.

**AD/3**

V uvodu je dr. Petra Došenovič Bonča predstavila delovanje skupine za upravljanje in področja, ki jih je oz. bo skupina obravnavala. Mag. Dolores Kores pa je predstavila dokument predlogov ukrepov za upravljanje javnih zdravstvenih zavodov. Predstavljeni so bili predlogi sprememb na področju nadzornih in vodstvenih organov. Izpostavljena je bila vloga omenjenih organov in dosledno uresničevanje njihovih ciljev. V debati, ki je sledila so prisotni pozdravili predlagane spremembe.

**SKLEP ŠT. 3: Delovna skupina za upravljanje bo predloge dopolnila in jih predstavila na eni izmed prihodnjih sej.**

**AD/4**

V nadaljevanju je dr. Petra Došenovič Bonča predstavila podatke Statističnega urada Republike Slovenije, ki obravnavajo odliv zdravstvenega kadra v tujino. Predstavljeni podatki, ki jih je pripravil SURS za obdobje 2017-2021 nakazujejo na to, da je odhod diplomiranih zdravnikov v tujino manjši od pričakovanega. Podatki o kadru s področja zdravstvene nege pa so bolj zaskrbljujoči.

**AD/5**

Predsednik sveta dr. Erik Brecelj je predlagal, da se oblikuje skupina, ki bo obravnavala pravne vidike delovnih razmerij zdravniške stroke, ki jo bo vodil dr. Grega Strban.

**AD/6**

Strateški svet bo na naslednji seji obravnaval predloge na področju farmacije in lekarniške dejavnosti.

Seja se je zaključila ob 19.30 uri.

Zapisal: Miha Mohorčič

dr. Erik Brecelj

predsednik Strateškega sveta za zdravstvo